stanford-oval/wikipedia huggingface dataset:
שלושה גברים ותינוקת
עלילה

שלושת החברים פיטר, אדריכל במקצועו, מייקל הקריקטוריסט וג'ק השחקן, חיים בנעימים בדירת הרווקים שלהם בניו יורק ומבלים במסיבות. יום אחד מונחת בפתח דירתם תינוקת בשם מרי, עם פתק משחקנית בשם סילביה לפיו התינוקת היא בתו של ג'ק, שנולדה בעקבות קשר מזדמן שקיים עימה. ג'ק נמצא באותו זמן בצילומי סרט בטורקיה, וכך נאלצים פיטר ומייקל לטפל בתינוקת. לפני עזיבתו ביקש ג'ק מחבריו לדאוג ל"חבילה" שאמורה להגיע לבית ולשמור על כך בסוד, והם חושבים בטעות שמדובר בתינוקת. במהלך ניסיונותיהם להבין איך לטפל בה, מגיעה אל ביתם חבילה קטנה (שהיא החבילה אליה התכוון ג'ק, המכילה הרואין), ומייקל זורק אותה הצידה כשהוא מנסה לטפל בתינוקת.
למחרת מגיעים אל ביתם שני סוחרי סמים לאסוף את החבילה, ובטעות פיטר ומייקל נותנים להם את התינוקת. לאחר עזיבתם פיטר מגלה את חבילת ההרואין ורץ אחריהם. בשרשרת אירועים קומיים החברים מסתבכים בחקירה משטרתית, והבית מושם תחת מעקב. הם מקבלים לידיהם חזרה את מרי. במהלך יום העבודה שלהם, שומרת עליה בעלת הדירה, שאף מותקפת באחד הימים על ידי סוחרי הסמים שרודפים אחריהם. פיטר ומייקל לומדים לטפל בתינוקת, ובהדרגה נקשרים אליה.
כשג'ק חוזר וחבריו חוקרים אותו על מרי, הוא נזכר שקיים קשר קצר עם סילביה בעבר. הם "נוקמים" בו כשהם מעבירים אליו את מלוא האחריות ללימוד הטיפול המורכב בה, אך במהרה הוא נקשר אליה גם כן. במקביל הם מקבלים מכתב איומים מסוחרי הסמים, ומתכננים להפיל אותם בפח. הם מקליטים שיחה עימם בה הם מקיימים משא ומתן על סמים, מעבירים את המידע למשטרה, ובכך מוכיחים את חפותם ומובילים למעצרם של סוחרי הסמים.
יום אחד מגיעה סילביה ומבקשת לקחת את מרי לגור עימה ועם משפחתה בלונדון. החברים עצובים ומתגעגעים מאוד למרי, ומחליטים לעצור את סילביה. הם ממהרים לנמל התעופה, אך מגיעים לאחר שהמטוס של סילביה ומרי כבר ממריא. כשהם חוזרים מובסים אל דירתם, הם מוצאים שם את מרי וסילביה, שהחליטה לבסוף שלא לטוס ללונדון. היא מתארת את הקושי שלה - היא לא רוצה לוותר על קריירת המשחק שלה, אך מתקשה להצליח בכך כשהיא צריכה לגדל את מרי לבדה. החברים ממהרים להזמין אותה לגור עם מרי בדירתם, והיא מסכימה.
הפקה

התינוקת מרי מגולמת בסרט על ידי התאומות ליסה ומישל בלייר, שהיו בנות ארבעה חודשים בעת הצילומים.
מתוך פסקול הסרט התפרסמו בעיקר השירים "Daddy's Girl" של פיטר סטרה ו-"Bad Boy" של מיאמי סאונד משין.
דעת הקהל

הסרט זכה בעיקר לביקורות חיוביות של מבקרי הקולנוע. הוא דורג עם 74% ביקורות חיוביות באתר Rotten Tomatoes.
גם מבחינה מסחרית זכה הסרט להצלחה, עם הכנסות של 167 מיליון דולר בארצות הברית.
בעקבות ההצלחה, יצא ב-1990 סרט המשך עם אותם שחקנים ראשיים, בשם "שלושה גברים וליידי קטנה" (Three Men and a Little Lady), המתאר את עלילותיהם כאשר מרי בת חמש. הוא זכה להצלחה פחותה יותר מבחינה מסחרית, וכן קיבל ביקורות מעורבות עד שליליות ממבקרי הקולנוע. בהמשך דובר על הפקה של סרט המשך שלישי, "שלושה גברים וכלה", אך נכון להיום (2015) הוא עדיין לא יצא לפועל.
ב-1990 יצא בהודו סרט בשפת מלאיאלאם על בסיס סרט זה.
ב-2007 יצא בהודו סרט בשפת הינדי על בסיס סרט זה.
ב-10.8.2020 דיסני הודיעו על גרסה מחודשת שלו במיוחד ל״דיסני+״ בכיכובו של השחקן זאק אפרון (שכבר כיכב בטרילוגיית סרטי ״היי סקול מיוזיקל״ שגם שייך לדיסני) בתפקיד ג׳ק
הערות שוליים

↑  1987 Domestic Grosses, Box Office Mojo
↑  איך נראית הילדה מ"שלושה גברים ותינוקת" כיום?, באתר ‏מאקו‏, 18 ביוני 2014
↑  איתי שטרן, "שלושה גברים ותינוקת": סרט ההמשך, באתר nrg‏, 30 בנובמבר 2008
גרביל החוף

| גרביל החוף> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
תת־משפחה:: גרביליים
סוג:: גרביל
מין:: גרביל החוף
שם מדעי
 Gerbillus andersoni ‏וינטון, 1902

גֶּרְבִּיל החוף או גרביל אָלֶנְבִּי (שם מדעי: Gerbillus andersoni; בעבר נקרא: Gerbillus allenbyi) הוא מין מכרסם לילי קטן ממשפחת העכבריים. תפוצתו משתרעת מתוניסיה עד לישראל, בה הוא מוגדר כחיית בר מוגנת. הגרביל חי בחולות, ובישראל הוא נפוץ באזורים החוליים של מישור החוף.
מאפיינים

משקלו של גרביל החוף הוא כ-24 גרם בממוצע. הוא חי בחולות, ומעדיף חול מיוצב למחצה המכוסה בצמחייה מעטה. צמחייה כזו מספקת לו  מחסה וגם חלק ממזונו. כפות רגליו מכוסות שערות המונעות ממנו לשקוע, כדי שיוכל לנוע היטב מעל החול. על גבו פרווה זהובה וקצרה, ואילו על גחונו פרווה לבנה. בשולי אוזניו פרווה כהה. זנבו ארוך, ובקצהו פרווה לבנה. הגרביל בעל חוש ריח מפותח המסייע לו לאתר זרעים הקבורים בחול, ועיניו הגדולות מסייעות לו למצוא את דרכו בחשכה. שפמו ארוך ועוזר לו לנווט בצמחייה, ושמיעתו החדה מאפשרת לו להבחין בהתקרבותם של טורפים, כמו שועלים ותנשמות.
גרביל החוף פעיל בשעות הלילה המאוחרות, שעות שבהן הוא מחפש את מזונו. חייו קצרים, כשבעה חודשים בממוצע, ובמהלכם הוא נאלץ להתחרות עם גרביל החולות על מקום מחיה ועל מזון. גרבילי החוף חיים ביחידות.
הזנה ורבייה

גרביל החוף ניזון בעיקר מזרעים, חרקים וצמחים ירוקים. את הזרעים הוא שומר במחילה לעת הצורך.
בתום ההזדווגות עוזב הזכר את הנקבה, והטיפול בגורים נותר באחריותה הבלעדית.
תפוצה

בישראל נפוץ גרביל החוף מאזור סיני ועד קיסריה, ובחולות הנגב המערבי. עם הפיתוח המואץ ושימוש מוגבר בחופים, לצד התייצבות החולות, נדחק גרביל החוף דרומה. כיום, הוא נמצא פחות בצפון קיסריה. התרבותו מאוימת גם מהקמת תשתיות וכבישים, אשר מקטינות את שטחי המחיה שלו ומפרידות בין אוכלוסיות באזורים שונים.
הערות שוליים

↑  גרביל החוף באתר הרשימה האדומה של IUCN
↑  מילון בעלי חיים א"י (תשכ"ג), 1963, באתר האקדמיה ללשון העברית
1 2 3 4 5 6  "גרביל החוף". FXP. נבדק ב-2018-05-07.
1 2 3 4 5 6 7  החברה להגנת הטבע - גרביל החוף, באתר www.teva.org.il
1 2 3 4 5 6  "גרביל חוף". הגן הזואולוגי. נבדק ב-2018-05-07.
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
פוספוליפאז C

| --- | --- |

Phospholipase Cδ-1
 שיוך:  phosphoric diester hydrolase, phospholipase 
 מזהים
 קוד MeSH:  D08.811.277.352.640.700.700 
 מזהה MeSH:  D010738 
 מערכת השפה הרפואית המאוחדת:  C0031669 
 
פוספוליפאז C (ראשי התיבות PLC) היא קבוצת אנזימים המעוגנים בקרום הפלסמה וחותכים (מפרקים) פוספוליפידים באתר הקישור לזרחה. PLC הוא אנזים אאוקריוטי תוך תאי בעל חשיבות בתהליך מעבר אותות.
אנזימים אלו מכונים פוספוליפאז C אף על פי ששלוש משפחות שונות של אנזימי פוספוליפאז C התגלו בבקטריה וטריפנסומה.
פוספוליפאז C שונים משתתפים במטבוליזם של phosphatidylinositol bisphosphate (PIP2), ובנתיבי lipid signaling בתצורה תלוית קלציום. PLC מייצג משפחה המכילה שש תת-משפחות ובסך הכל 13 איזופורמים שונים הנבדלים במצב הפעולה שלהם, רגולציה קטליטית, מיקום תאי, קישור ממברנה ופיזור בריקמה. כל האיזופורמים מסוגלים לזרז הידרוליזיס (פירוק על ידי מים) של ה-PIP2 לשתי מולקולות שליח שניוני חשובות אשר ממשיכות לשנות תגובות תאיות כדוגמת התרבות מהירה, אבחנה, אפיפוטוזה, עיצוב שלד התא, ניקוז תעלות יוניות, תנועה שלפוחית, פעולות אנדוקריניות, וונירוטרנסמיטור.
מיקום תאי

PLC מבצעים את הפעילות הקטליטית שלהם בממברנת הפלסמה מקום אשר בו PIP2 נמצא, ממברנה זו עוגנת לרוב בתווך שבתחום קישור ליפידים (לדוגמה תחום PH, תחום C2), היא מציגה משיכה למרכיבים השונים של פוספוליפידים בממברנת הפלסמה. חשוב לציין שחוקרים גילו שבנוסף לממברנת הפלסמה PLC קיים באברוני תא נוספים כדוגמת ציטופלסמה וגרעין התא. נכון ל-2008 לא ברור תפקידי אנזימים אלו בציטופלסמה ובמיוחד בגרעין.
תפקוד

מולקולות אלו ממשיכות כדי לווסת פעילות inositol triphosphate ו-diacylglycerol.
פוספוליפאז C מרכיב מכניזם קטליטי היוצר inositol חלבונית בהמשך הזרם זה חשוב לאותות התא. 
inositol triphosphate מסיס ועובר בדיפיוזיה דרך הציטופלסמה עד אשר נקשר לרצפטורים המיועדים לו רשתית תוך-פלזמית, חיבור זה מוביל לשחרור סידן והעלאת רמת הסידן בתוך התא.
ראו גם

פוספוליפאז
פרוטאין קינאז
חיים בנימין פונטרימולי

| --- | --- |

 לידה:  איזמיר
 פטירה:  1873 י' בניסן תרל"ג 
 מדינה:  האימפריה העות'מאנית
 מקום פעילות:  איזמיר
 תקופת הפעילות:  ?–1873 
 בני דורו:  רבי חיים פלאג'י
 חיבוריו:  פתח הדביר
 אב:  חייא פונטרמולי 
 צאצאים:  אברהם פונטרימולי  ישעיה יוסף פונטרימולי 
 
 חתימה:   
 
רבי חיים בנימין פונטרימולי (נפטר בי' בניסן ה'תרל"ג), היה רב טורקי, מרבני איזמיר. פוסק הלכה, נודע על שם ספרו פתח הדביר.
ביוגרפיה

נולד לרב חייא פונטרימולי, מחבר הספר צפיחת בדבש, אותו הביא לדפוס רבי חיים בנימין. נישא לבתו של רבי יהושע אברהם קריספין, גיסיו היו הרבנים שמואל ואהרן קריספין ויצחק קריספין ויום טוב קריספין.
היה חבר בבית דינו של רבי חיים פאלאג'י.
סדרת הספרים "פתח הדביר", ארבעה כרכים על שולחן ערוך אורח חיים, פרי עטו, מצוטטים רבות בספרי השו"ת וההלכה.
הוא היה מוערך מאוד בעיני חכמי דורו, הדבר בא לידי ביטוי בהסכמת רבני איזמיר לספרו פתח הדביר, חמיו, רבי יהושע אברהם קריספין, ורבי חיים פלאג'י מתארים אותו: ”ארי שבחבורה... בר אבהן ובר אוריין.. שלם בכל מדות טובות שמנו חכמים”. בעל ה"שדי חמד" כותב עליו: "הרב פתח הדביר כל רז לא אניס ליה, והרגיל בספרו הקדוש יודע ומכיר שדרכו בקודש חופש כל חדרי תורה בעניין שעוסק בו דברי הפוסקים ראשונים ואחרונים".
נפטר בי' בניסן ה'תרל"ג (1873) ונטמן באיזמיר.
ספרו פתח הדביר

ספרו פתח הדביר חלק א' נדפס באיזמיר בשנת ה'תרט"ו, חלק ב' נדפס בשנת ה'תרכ"ג, וחלקים ג' וד' נדפסו בשנת ה'תרל"ג. בשנת ה'תשע"א יצאה לאור מהדורה חדשה ומוגהת, מלווה בציון מקורות והערות, בסדרה בת חמישה כרכים בעריכת הרב ישראל ביתן.
משפחתו

בנו הרב ישעיה יוסף פונטרימולי – רב באיזמיר, נפטר בחיי אביו בשנת ה'תר"ל (1870).
בנו הרב רפאל חייא פונטרימולי – רב באיזמיר, נפטר בחיי אביו בשנת ה'תר"ל (1870).
בתו דונה נישאה ליעקב בן יצחק קורי, מגבירי איזמיר.
בנו הרב שמואל רחמים פונטרימולי, רב באיזמיר, נפטר בשנת ה'תר"ס (1900).
בתו מזל טוב נישאה לידידיה אברהם אלבעלי. נפטרה בחיי אביה בשנת ה'תר"ל, בערך.
בנו הרב אברהם פונטרימולי – רב באיזמיר, נפטר בשנת ה'תרנ"א (1891).
בתו רבקה מרים נישאה לרב יוסף בן יעקב אמאדו – רב באיזמיר, נפטר בחיי חמיו בשנת ה'תרל"ג (1873).
בתו אסטריאה נישאה ליהודה שוחמי.
לקריאה נוספת

דובער וואכשטיין, מפתח ההספדים, ווינא תרפ"ז, עמ’ 16
שמעון ואנונו, אנציקלופדיה ארזי הלבנון, ירושלים, ה'תשס"ו, עמוד 608
הערות שוליים

↑  בנו של הרב יהושע אברהם קריספין, חיבר ספר משק ביתי מערכות סוגיות וכללי התלמוד בסדר א'-ב' נדפס בשאלוניקי תקצ"ג.
↑  רבי חיים חזקיהו מדיני, שדי חמד, מערכת יוה"כ סי' ג אות כד
| --- | --- |
בקרת זהויות :  NLI: 987007308589505171  ISNI: 0000 0001 1046 3437  LCCN: nr91030016  VIAF: 24457296   WorldCat (עם VIAF): 24457296
ליידי בירד

| --- | --- |

כרזת הסרט בארץ
 בימוי:  גרטה גרוויג
 הופק בידי:  סקוט רודין איליי בוש אוולין אוניל
 תסריט:  גרטה גרוויג
 עריכה:  ניק הוי 
 שחקנים ראשיים:  סירשה רונן ג'ורדן רודריגז סטיבן הנדרסון לואיס סמית' קריסטן קלוק דניאל זובאטו ג'ון קרנה ביני פלדשטיין לורה מרנו לוקאס הדג'ס אודיה רש לורי מטקאלף ג'ייק מקדורמן קתרין ניוטון טרייסי לטס טימותי שאלאמה Sabrina Schloss 
 מוזיקה:  ג'ון בריאון
 צילום:  סאם לוי
 מדינה:  ארצות הברית ארצות הברית
 חברת הפקה:  Scott Rudin Productions Management 360 IAC Films
 חברה מפיצה:  A24
 שיטת הפצה:  וידאו על פי דרישה 
 הקרנת בכורה:  1 בספטמבר 2017 (פסטיבל הסרטים של טליורייד)  ארצות הברית 3 בנובמבר 2017
 משך הקרנה:  94 דקות
 שפת הסרט:  אנגלית
 סוגה:  סרט התבגרות
 מקום התרחשות:  סקרמנטו, ניו יורק 
 תקופת התרחשות:  2002, 2003 
 תקציב:  10 מיליון דולר
 הכנסות:  78.6 מיליון דולר
 הכנסות באתר מוג'ו:   ladybird
 פרסים:  פרס גלובוס הזהב לסרט הטוב ביותר - קומדיה או מוזיקלי
 דף הסרט ב־IMDb
 
ליידי בירד (באנגלית: Lady Bird) הוא סרט קולנוע אמריקאי משנת 2017 שכתבה וביימה גרטה גרוויג. בסרט מככבת בתפקיד הראשי סירשה רונן.
עלילה

כריסטין מקפירסון היא נערה מ"הצד הלא הנכון של המסילה" בסקרמנטו של שנת 2002. היא מכנה עצמה "ליידי בירד" ולומדת בבית ספר תיכון קתולי. ליידי בירד חולמת ללמוד בקולג' בחוף המזרחי, אך אמה, אחות שעובדת בשתי משמרות, מתנגדת לכך, בשל מצבה הכלכלי הדחוק של המשפחה לאחר פיטורי האב. בעזרת אביה וללא ידיעת אמה, שולחת ליידי בירד בקשות לקולג'ים אלו.
ליידי בירד וחברתה הטובה ג'ולי מתקבלות לקבוצת התיאטרון של בית הספר, שם היא מתאהבת בדני שהופך לבן זוגה. לאחר הצגת הבכורה של המחזמר שהעלו, מגלה ליידי בירד את דני מתנשק עם נער אחר והיא נותרת שבורת לב. היא מתאהבת שוב, הפעם בקייל, נער עשיר החבר בלהקה. במקביל היא מתרחקת מג'ולי ומתקרבת לג'נה, נערה עשירה ומקובלת, כשהיא מתחזה לבת עשירים כמוה. ליידי בירד מאבדת את בתוליה לקייל, ומתאכזבת לגלות ששיקר לה והוא לא היה בתול כמוה. היא מתנחמת בזרועות אמה. קייל אוסף את ליידי בירד יחד עם ג'נה ובן זוגה לנשף סיום בית הספר אליו התכוננה רבות. בדרך לנשף, קייל מציע לנסוע למקום אחר, ליידי בירד מחליטה לעזוב את החבורה והולכת לג'ולי, השתיים משלימות וחוגגות יחד בנשף.
ליידי בירד מתקבלת לאוניברסיטת קליפורניה בדייוויס, אך במקביל גם לקולג' בניו יורק. היא מחליטה לבחור בניו יורק למורת רוחה של אמה, והשתיים רבות. האם מורידה את ליידי בירד בשדה התעופה ונוסעת משם ללא שהיא נפרדת ממנה, כשהיא מתחרטת ורצה לטרמינל, ליידי בירד כבר אינה שם. אביה של ליידי בירד מגניב למזוודתה טיוטות של מכתבי פיוס שכתבה אמה, אותן היא מגלה כשפורקת חפציה בחדרה. בניו יורק ליידי בירד חוזרת לקרוא לעצמה כריסטין, היא משתכרת ומאושפזת בבית חולים. לאחר שהיא משתחררת היא הולכת לכנסייה ובצאתה משם מתקשרת למשפחתה ומשאירה הודעת תודה לאמה על כל מה שעשתה עבורה.
שחקנים ודמויות

סירשה רונן - כריסטין מקפירסון, "ליידי בירד"
לורי מטקאלף - מריון מקפירסון, אמה של ליידי בירד
טרייסי לטס - לארי מקפירסון, אביה של ליידי בירד
לוקאס הדג'ס - דני אוניל
טימותי שאלאמה - קייל
ביני פלדשטיין - ג'ולי, חברתה הטובה ביותר של ליידי בירד
ג'ורדן רודריגז - מיגל מקפירסון, אחיה המאומץ של ליידי בירד
אודיה רש - ג'נה, נערה עשירה ופופולרית בבית הספר
סטיבן הנדרסון - כומר ובמאי המחזמר שמעלה קבוצת בית הספר
קתרין ניוטון - דרלין, תלמידה צייתנית בבית הספר
דניאל מקדונלד - אוליביה
הפקה

את התסריט לסרט כתבה גרטה גרוויג במהלך 2013 ו-2014 והוא מכיל קווי דמיון מהביוגרפיה האישית שלה: נעוריה בסקרמנטו, לימודים בתיכון קתולי לבנות, אם העובדת כאחות ואב שעוסק במחשבים, ולימודים בקולג' בניו יורק.
צילומי הסרט התבצעו במהלך אוגוסט וספטמבר 2016 בסקרמנטו וכן באתרים בלוס אנג'לס ובניו יורק. הסצנה הראשונה בסרט, הוויכוח במכונית בין ליידי בירד ואמה אותו היא קוטעת ביציאה מהמכונית הנוסעת, צולמה לאחר השלמת שאר צילומי הסרט. את הפסקול לסרט הלחין ג'ון בריאון, הוא בחר להימנע משימוש במוזיקת פופ ברוח התקופה אלא לעשות שימוש בכלי קצב וכלי נשיפה מעץ, בעיקר חלילים במטרה ליצור אווירה אינטימית. על רוב הכלים ניגן בריאון בעצמו.
הקרנת הבכורה של הסרט התקיימה ב-1 בספטמבר 2017 בפסטיבל הסרטים של טליורייד. הפצה מסחרית מוגבלת בארצות הברית החלה ב-3 בנובמבר 2017.
ביקורת ופרסים

הסרט זכה לביקורות משבחות, לדירוג 8.8 ו-100% ביקורות חיוביות מקרב מבקרי הקולנוע הבכירים על פי אתר Rotten Tomatoes.
פרסי האוסקר - הסרט היה מועמד לחמישה פרסים: הסרט הטוב ביותר, הבמאית, התסריט המקורי, השחקנית הראשית ושחקנית המשנה.
פרסי גלובוס הזהב - זכה בפרס הסרט הטוב ביותר ובפרס השחקנית הטוב ביותר (סירשה רונן) והיה מועמד לעוד שני פרסים.
פרסי באפט"א לקולנוע - מועמד לשלושה פרסים: תסריט מקורי, שחקנית ראשית ושחקנית משנה.
פרסי איגוד המבקרים האמריקני - חמישה פרסים כולל הסרט, הבמאית והתסריט הטובים ביותר
מכון הסרטים האמריקאי - אחד מסרטי השנה
פרסי אינדפנדנט ספיריט - הסרט היה מועמד לארבעה פרסים וזכה בפרס לתסריט הטוב ביותר
פרסי מבקרי הקולנוע (אנ') - שמונה מועמדויות ללא זכייה
פרס סטלייט - שש מועמדויות ופרס האוטר (Auteur) לגרטה גרוויג
פרס גילדת הכותבים של אמריקה - מועמד לפרס התסריט המקורי הטוב ביותר
הערות שוליים

↑  How Greta Gerwig Turned the Personal 'Lady Bird' Into a Perfect Movie, רולינג סטון, 6 בנובמכר 2017
↑  2018 Oscars Preview: What Was the Best Scene of the Year?, ‏The Ringer, ‏28 בפברואר 2018
↑  Music for ‘Lady Bird,’ ‘Wonder,’ ‘Meyerowitz Stories’ Drives Home the Family Dynamic, וראייטי, 4 בינואר 2018
| פרס גלובוס הזהב לסרט הטוב ביותר - קומדיה או מוזיקלי |
| --- | --- | --- |
| 1951‏-1960 | אמריקאי בפריז (1951) • עם שיר בלב שלי (1952) • כרמן ג'ונס (1954) • ברנשים וחתיכות (1955) • המלך ואני (1956) • הבנות לאס (1957) • ז'יז'י/דודה מיים (1958) • פורגי ובס/חמים וטעים (1959) • הדירה/שיר ללא סוף (1960) |  |
| 1961‏-1980 | סיפור הפרברים/רוב של אחד (1961) • איש המוזיקה/מגע של מינק (1962) • טום ג'ונס (1963) • גבירתי הנאווה (1964) • צלילי המוסיקה (1965) • הרוסים באים! הרוסים באים! (1966) • הבוגר (1967) • אוליבר! (1968) • הסוד של סנטה ויטוריה (1969) • מ.א.ש (1970) • כנר על הגג (1971) • קברט (1972) • אמריקן גרפיטי (1973) • המשחק המכור (1974) • צמד בכותרות (1975) • כוכב נולד (1976) • דירה לשניים (1977) • השמיים יכולים לחכות (1978) • תרגילים בהתבגרות (1979) • בתו של כורה פחם (1980) |  |
| 1981‏-2000 | ארתור (1981) • טוטסי (1982) • ינטל (1983) • בעקבות האוצר הרומנטי (1984) • הכבוד של פריצי (1985) • חנה ואחיותיה (1986) • תקווה ותהילה (1987) • נערה עובדת (1988) • הנהג של מיס דייזי (1989) • גרין קארד (1990) • היפה והחיה (1991) • השחקן (1992) • גברת דאוטפייר (1993) • מלך האריות (1994) • בייב (1995) • אוויטה (1996) • הכי טוב שיש (1997) • שייקספיר מאוהב (1998) • צעצוע של סיפור 2 (1999) • כמעט מפורסמים (2000) |  |
| 2001-היום | מולין רוז' (2001) • שיקגו (2002) • אבודים בטוקיו (2003) • דרכים צדדיות (2004) • הולך בדרכי (2005) נערות החלומות (2006) • סוויני טוד: הספר השטן מרחוב פליט (2007) • ויקי כריסטינה ברצלונה (2008) • בדרך לחתונה עוצרים בווגאס (2009) • הילדים בסדר (2010) • הארטיסט (2011) • עלובי החיים (2012) • חלום אמריקאי (2013) • מלון גרנד בודפשט (2014) • להציל את מארק וואטני (2015) • לה לה לנד (2016) • ליידי בירד (2017) • הספר הירוק (2018) • היו זמנים בהוליווד (2019) • בוראט 2 (2020) • סיפור הפרברים (2021) • רוחות אינישרין (2022) • מסכנים שכאלה (2023) |  |
רפאל אברהם מצליח

| --- | --- |
 מדינה:  האימפריה העות'מאנית
 פטירה:  1784
 מקום פעילות:  יוזיל חייסאר, מגיניציא
 חיבוריו:  מאמר המלך
 צאצאים:  הרב חיים יוסף מצליח
 
שער ספר מאמר המלך לרבי רפאל אברהם מצליח
הרב רפאל אברהם מצליח (?-1784) היה רבה של מגיניסא ושל יוזיל חיסאר (Güzelhisar) כיום איידן ,הסמוכות לאזמיר. מחבר ספר מאמר המלך.
נולד באזמיר. בנו היה הדיין רבי חיים יוסף מצליח, ונכדו, רבי אברהם מצליח, היה גם הוא רבה של מגינסיא.
ספרו

כתב את ספר מאמר המלך (שאלוניקי תקס"ו) הוא ספר חידושים על הרמב"ם ומפרשיו, וכן כללי הלכה על סדר הא'-ב'. בסוף הספר נדפסה תשובה מהרב חיים מודעי לרב המחבר. לספר הסכמה מרבני אזמיר, הרב רפאל יוסף חזן (מחבר ספר חקרי לב) והרב יצחק מאיו. את הספר הגיה הרב בכור יצחק נאבארו.
הערות שוליים

↑  שער ספר מאמר המלך
| --- | --- |
בקרת זהויות :  NLI: 987007504658105171  VIAF: 308280138   WorldCat (עם VIAF): 308280138
האח הגדול עונה 3

| --- | --- |

 סוגה:  תוכנית מציאות
 בימוי:  יורם זק (האח הגדול)
 מנחים:  ארז טל אסי עזר
 זוכים:  ג'קי מנחם
 פרסים:  מיליון ש"ח
 ארץ מקור:  ישראל
 שפות:  עברית
 מספר פרקים:  32
 הפקה
 חברת הפקה:  קופרמן הפקות
 אתר צילומים:  קריית התקשורת נווה אילן
 אורך פרק:  90 - 120 דקות (ברוטו)
 שידור
 רשת שידור:  ערוץ 2   האח הגדול LIVE (ערוץ 20)
 תקופת שידור מקורית:  8 בדצמבר 2010 – 26 במרץ 2011
 קישורים חיצוניים
 אתר התוכנית
 דף התוכנית ב-IMDb
 
 → עונה שנייהעונה רביעית ←
האח הגדול עונה 3 היא העונה השלישית של תוכנית המציאות הישראלית "האח הגדול", והעונה הרביעית (כולל עונות ה-VIP) של התוכנית משודרת בערוץ 2 (קשת). העונה שודרה החל מ-8 בדצמבר 2010, הגמר נערך ב־26 במרץ 2011 שבסופו ניצח הדייר ג'קי מנחם. את העונה הנחו ארז טל ואסי עזר.
על העונה

העונה השלישית, שאמורה הייתה לעלות לשידור ב-4 בדצמבר, נדחתה בעקבות השרפה בכרמל ל-8 בדצמבר 2010 ושודרה עד ל-26 במרץ 2011 (בסך הכל 109 ימים). העונה הזו זכתה לנתוני רייטינג גבוהים יותר מעונות ראשונה ושנייה שקדמו לה והכניסה לזכיינית מעל ל-80 מיליון ש"ח.
העונה השלישית של "האח הגדול" לוּותה בביקורת ציבורית ערה בשל תכנים שהושמעו בתוכנית ובשל התנהגותם של מספר דיירים בבית. שדולת הנשים בישראל גינתה התבטאות של הדייר עמיר גולדברג וכינתה אותו "עלוב נפש" לאחר שגולדברג הציע לדייר יגאל לנקרי להכניס דיירת למקלחת ושם לדפוק את ראשהּ בקיר. הפקת התוכנית הוקיעה את הדברים וגולדברג עצמו הביע חרטה עליהם מספר פעמים.
בעקבות התבטאות בעלת אופי מיני בוטה של עורך התוכנית יורם זק כלפי המתמודדת דנה רון, הודיעה חברת הכנסת ציפי חוטובלי (ליכוד) על כוונתה לכנס דיון מיוחד בוועדה לקידום מעמד האישה. "תוכניות הריאליטי לא יכולות להיות שטח הפקר בו ניתנת במה להתנהגות מבזה כלפי נשים המשפילה אותן," אמרה חברת הכנסת חוטובלי. דברים ברוח דומה הביעה גם חברת הכנסת אורית זוארץ (קדימה), חברה אף היא בוועדה.
ימים ספורים אחר-כך, בעקבות דברי הערכה שהביעה המתמודדת פרידה הכט כלפי מחבלים מתאבדים, הגיש חבר הכנסת עתניאל שנלר (קדימה) תלונה במשטרה על "הסתה לאלימות או טרור."
ב-27 בפברואר 2011 הוגשה בקשה לתובענה ייצוגית מצד שני שומרי מסורת שנפגעו לדבריהם מחילול ספר התנ"ך על ידי הדיירת פרידה הכט, שנהגה להיכנס עמו בקביעות לבית השימוש.
הרשות הלאומית למלחמה בסמים ואלכוהול גינתה דברים שאמר המתמודד אלעד צפני בשיחה עם הדיירים ג'קי מנחם ולי-עוז כהן. צפני שיתף את השניים ברצונו לצרוך סמים. מנכ"ל הרשות יאיר גלר הגדיר את האמירה של צפני "חמורה" ו"מזיקה".
קבוצה של אמהות שכולות ואמהות לחיילים בשירות פעיל הגישה תלונה לשידורי קשת כמו-גם אל הפקת "האח הגדול" בשל אמירות גזעניות ופוגעניות לאחר שהדיירת נופר מור כינתה את בסיס חיל האוויר בו שירתה במצפה רמון "גועל נפש של מקום" משום ש"היו בו הרבה חיילים אשכנזים מתים." הפקת "האח הגדול" דחתה את הביקורת בשם עיקרון חופש הביטוי.
התוכנית, ששודרה במוצאי שבת שלאחר רצח בני משפחת פוגל באיתמר, עוררה גינויים אצל חלק מהציבור על כך שהמשיכה כרגיל. יהורם גאון גינה בתוכניתו את בקשתו של ארז טל בתחילת התוכנית לשים את מאורעות היום מאחור. ח"כ מיכאל בן ארי דרש ממנכ"ל הרשות השנייה לנקוט בהליכים כנגד מקבלי ההחלטה לשדר כרגיל.
על העונה > מבנה ועיצוב הבית

| --- | --- |
 חדר מדרגות  חדר האח הגדול  פינת אוכל  סלון  חדר שירות  חדר משימות:  חדר ארונות  חדר רחצה  חדר שינה  מטבח  חצר  נסט
דיירי הבית

רשימת 23 הדיירים שנכנסו לבית האח הגדול לפי סדר כניסתם (כולל הזמניים):
דיירי הבית > דיירים שנכנסו בכניסה הראשונה

רינת גיטר – בת 21, רווקה, מפתח תקווה
שירן גיטר – בת 21, רווקה, מפתח תקווה
יגאל אלנקרי – בן 50, גרוש +1, מרמת גן
ליהיא גרינר – בת 26, מאורסת, מלוס אנג'לס
יעקב "ג'קי" מנחם – בן 22, רווק, מרמת גן
פרידה הכט – בת 46, רווקה +1, מתל אביב
יואב מאור – בן 21, רווק, מתל אביב
סיון אברהמי – בת 26, רווקה, מאור יהודה
עמיר גולדברג – בן 28, רווק, מתל אביב
דנה רון – בת 38, גרושה +2, בזוגיות, מתל אביב
יורם כהן – בן 49, נשוי +8, מעפרה
נופר מור – בת 22, רווקה, מתל אביב
אלעד צפני – בן 21, רווק, מתל אביב
סיון דרור – בת 28, גרושה +1, מחיפה
לי עוז כהן – בן 25, רווק, מתל אביב
ליאם רז – בת 27, רווקה, מחיפה
עתי שולברג – בן 27, רווק, ממודיעין
דיירי הבית > דיירים שנכנסו בכניסה השנייה

רם פרייס סיטון – בן 26, רווק, מנתניה
מרב בטיטו – בת 41, נשואה בשנית +5, מרעננה
תומר זריהן – בן 34, רווק, מתל אביב
הילה אקראי – בת 25, רווקה, מתל אביב
אבירם בן שושן – בן 30, מאורס, מלוס אנג'לס
דיירי הבית > דיירים זמניים

לידיה נובארו – בת 24, רווקה +1, מפלמה דה מיורקה